
PATVIRTINTA

Šakių rajono savivaldybės administracijos 
direktoriaus 2014 m. kovo 10 d. 
įsakymu Nr. AT-214
PIRKIMO KOMISIJOS DALIES ŽEMĖS SKLYPO ŠAKIŲ MIESTE NUOMOS PIRKIMUI ORGANIZUOTI IR ATLIKTI DARBO REGLAMENTAS

I. BENDROSIOS NUOSTATOS

1. Pirkimo komisija (toliau vadinama – Komisija) sudaroma dalies žemės sklypo, esančio Šakiuose, Striūpų g. 1,  nuomos pirkimui  (toliau vadinama – pirkimas) organizuoti ir atlikti.


2. Komisija savo veikloje vadovaujasi Lietuvos Respublikos Konstitucija, Viešųjų pirkimų įstatymu, Vyriausybės 2003 m. birželio 25 d. nutarimu Nr. 841 „Dėl žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašo tvirtinimo“ bei kitais teisės aktais.


3. Komisijos narys, prieš pradėdamas darbą komisijoje, turi pasirašyti nešališkumo deklaraciją (1 priedas) ir konfidencialumo pasižadėjimą (2 priedas).

II. KOMISIJOS UŽDUOTYS IR ĮGALIOJIMAI

4. Komisija organizuoja ir atlieka dalies žemės sklypo, esančio  Šakiuose, Striūpų g. 1, nuomos pirkimą  (toliau vadinama – pirkimas) neskelbiamų derybų būdu.

Derybų subjektas: žemės sklypo dalis (8 arai), esančio Šakiuose, Striūpų g. 1,  savininkas – Rimvyda Ona Venskienė gyvenanti Šakiuose, Kęstučio g. 11. 

5. Komisija, organizuodama ir atlikdama pirkimą:


5.1. vadovaujasi dalies žemės sklypo Šakių mieste nuomos pirkimo ekonominiu ir socialiniu pagrindimu, patvirtinu rajono savivaldybės administracijos direktoriaus įsakymu. 


5.2. išsiunčia žemės sklypo savininkui – Rimvydai Onai Venskienei – pasiūlymą derėtis ir prašo pateikti paraišką bei žemės sklypo dokumentus;


5.3. parengia pirkimo dokumentus;


5.4. parengia ir siunčia kandidatui kvietimą derėtis, nustato derybų datą, laiką ir vietą arba pateikia motyvuotą atsakymą, kodėl kandidato parduodamų nuomai dalies žemės sklypo dokumentai atmetami;


5.5. derasi su kandidatu;


5.6. tretiesiems asmenims neatskleidžia jokios iš kandidato gautos informacijos be jo sutikimo;

5.7. surašo derybų protokolą;


5.8. nustato kandidato pateiktų dalies žemės sklypo dokumentuose nustatytų techninių, ekonominių duomenų pagrįstumą, lyginant su pirkimo dokumentais;


5.9. priimdama sprendimą dėl laimėjusio kandidato, vertina žemės sklypo  dokumentus, atsižvelgdama į derybų rezultatus ir remdamasi pirkimo dokumentuose nustatytu vertinimo kriterijumi; 

5.10. priima galutinį sprendimą, turėdama teisę reikalauti papildomų dokumentų, atsiradus aplinkybėms, galinčioms turėti įtakos pirkimo procesui, dėl laimėjusio pasiūlymo ne anksčiau kaip po 10 darbo dienų nuo pranešimo apie derybų rezultatus išsiuntimo kandidatui dienos ir išnagrinėjusi kandidato pretenzijas ir skundus, jeigu tokių buvo gauta. Pretenzija turi būti pareikšta raštu per 10 darbo dienų nuo pranešimo apie derybų rezultatus gavimo. Pretenzijos pateikiamos ir nagrinėjamos laikantis Lietuvos Respublikos Vyriausybės 2003 m. birželio 25 d. nutarimu Nr. 841 patvirtinto Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašo.

III. KOMISIJOS DARBO ORGANIZAVIMAS

6. Komisija sprendimus priima posėdyje balsų dauguma (balsus skaičiuojant nuo jos narių skaičiaus). Balsuojama atviru vardiniu balsavimu. Jeigu balsai pasiskirsto po lygiai, lemia Pirkimo komisijos pirmininko balsas.


7. Komisijos veiklai vadovauja pirmininkas.


8. Jeigu Komisijos pirmininkas dėl svarbių priežasčių negali dalyvauti posėdyje, rajono savivaldybės administracijos direktorius paskiria jį pavaduojantį komisijos narį.


9. Komisijos sprendimai įforminami protokolu, kurį pasirašo visi komisijos posėdyje dalyvavę nariai. Protokole nurodomi Pirkimo komisijos priimtų sprendimų motyvai ir kiekvieno posėdyje dalyvavusio jos nario nuomonė.


10. Komisija neatsako už pirkimo sutarties sudarymą ir jos vykdymą.


11. Kiekvienas komisijos narys gali dalyvauti jos darbe tik pasirašęs nešališkumo deklaraciją ir konfidencialumo pasižadėjimą.


12. Komisija savo darbe vadovaujasi kandidatų lygiateisiškumo ir nediskriminavimo principu.


13. Komisija, priėmusi galutinį sprendimą dėl derybas laimėjusio kandidato arba pirkimo procedūrų nutraukimo, pirkimo ataskaitą ir dalies žemės sklypo dokumentus pateikia perkančiajai organizacijai per 7 darbo dienas.
IV. BAIGIAMOSIOS NUOSTATOS

14. Komisijos veikla pasibaigia įvykdžius visas užduotis.
________________________________________
